EUROPA-PARLAMENTETS OG RÅDETS FORORDNING (EU) Nr. 580/2011
af 8. juni 2011
om ændring af forordning (EF) nr. 460/2004 om oprettelse af et europæisk agentur for net- og informationssikkerhed for så vidt angår agenturets mandatperiode
(EØS-relevant tekst)
EUROPA-PARLAMENTET OG RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 114,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
under henvisning til udtalelse fra Det Europæiske Økonomiske og Sociale Udvalg (1),
efter høring af Regionsudvalget,
efter den almindelige lovgivningsprocedure (2), og
ud fra følgende betragtninger:
(1)
I 2004 vedtog Europa-Parlamentet og Rådet forordning (EF) nr. 460/2004 (3) hvorved Det Europæiske Agentur for Net- og Informationssikkerhed (herefter »agenturet«) blev oprettet.
(2)
I 2008 vedtog Europa-Parlamentet og Rådet forordning (EF) nr. 1007/2008 (4) om ændring af forordning (EF) nr. 460/2004 for så vidt angår agenturets mandatperiode.
(3)
I november 2008 startede en offentlig debat om, hvordan Unionens bestræbelser på at forbedre net- og informationssikkerheden skal forme sig fremover, herunder en debat om agenturet. I overensstemmelse med Kommissionens strategi for bedre lovgivning og som bidrag til denne debat iværksatte Kommissionen en offentlig høring om målene for en styrket net- og informationssikkerhedspolitik på EU-plan, der fandt sted fra november 2008 til januar 2009. Debatten mundede i december 2009 ud i Rådets resolution af 18. december 2009 om en samordnet europæisk strategi for net- og informationssikkerhed (5).
(4)
På baggrund af resultaterne af den offentlige debat påtænkes det at erstatte forordning (EF) nr. 460/2004.
(5)
En lovgivningsprocedure med henblik på en reform af agenturet kan kræve lang debat, og da agenturets mandat udløber den 13. marts 2012, er det nødvendigt at vedtage en forlængelse, som både vil give mulighed for tilstrækkelig tid til drøftelser i Europa-Parlamentet og Rådet og sikre sammenhæng og kontinuitet.
(6)
Agenturets mandat bør derfor forlænges til den 13. september 2013 -
VEDTAGET DENNE FORORDNING:
Artikel 1
I forordning (EF) nr. 460/2004 affattes artikel 27 således:
»Artikel 27
Varighed
Agenturet oprettes fra den 14. marts 2004 for en periode på ni år og seks måneder.«
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Strasbourg, den 8. juni 2011.